Walter Scott Dahl
Store norske leksikon,Historie,Norsk og nordisk historie,Norges historie,Norges historie fra 1884 til 1940
Walter Scott Dahl var en norsk jurist og politiker. Han representerte Romsdals amt på stortingene i 1874–1879, og møtte i 1883 og 1885 som varamann. I 1883 talte han for riksrett mot ministeriet Selmer og ble landskjent som aktor i riksretten.
Dahl ble utnevnt til sorenskriver i Nordre Gudbrandsdal i 1885, og representerte Kristians amt (det senere Oppland fylke) på Stortinget i 1886–1888. Han var medlem av Johan Sverdrups regjering fra mars 1888 inntil dens fall (juni 1889). Fra samme år var han lagmann i Gulating.Dahl utga blant annet Johan Sverdrup; et storthingsbillede (3 bind, 1899–1904).Walter Scott Dahl var sønn av prest, politiker og forfatter Nils Nilssøn Dahl. Les mer i Store norske leksikon Norsk historie fra 1815 til 1905 statsråder i Norge statsrådssaken